FIS-cupen for menn blir iblant kalt «C-verdenscup». Dette er imidlertid en noe upresis betegnelse, siden hoppere kan veksle mellom FIS-cupen og kontinentalcupen (og i prinsippet verdenscupen) underveis i sesongen. De fleste av deltakerne i FIS-cupen er yngre hoppere som samler erfaring og prøver å bli tatt ut til å hoppe kontinentalcup og verdenscup. Enkelte hoppere i FIS-cupen er fra land som er mindre meritterte innen skihopping, som f.eks USA, Canada, Bulgaria, Estland, Romania og Ungarn.